Vamos a matar compañeros
<s>Vamos a matar compañeros (), poznatiji pod skraćenim naslovom Compañeros () je italijansko-špansko-zapadnonjemački vestern film snimljen u režiji Sergija Corbuccija, koji se smatra jednim od najpoznatijih ostvarenja špageti vesterna, ali i njegovog politički intoniranog podžanra poznatog kao zapata western.</s>

<s>Naslovni protagonisti, koje tumače Franco Nero i Tomas Milian, su švedski trgovac oružjem i siromašni meksički seljak koji se u kaosu Meksičke revolucije udružili kako bi pomogli idealističkom profesoru (čiji lik tumači Fernando Rey) koji vodi vlastiti revolucionarni pokret.</s><s>Radnja prikazuje kako se pri tome suprotstavljaju kako korumpiranom pobunjeničkom vođi (koga tumači José Bódalo), tako i američkoj vladi i najamniku (koga tumači Jack Palance).</s>

<s>Zbog sličnosti teme i likova, ali i glumačke postave, Vamos a matar compañeros se često uspoređivao sa Il mercenario, ranijim Corbuccijev zapata wsternom.</s><s>Kritičari su, međutim, u scenariju pronašli daleko veći uticaj Leoneovog znamenitog filma Dobar, loš, zao, odnosno prikaz nekoliko različitih likova koje kompleksan zaplet spaja u kaosu građanskog rata.</s><s>Iako je Corbucci, kao i u mnogim sličnim ostvarenjima, nastojao izraziti svoj radikalno lijevi stav i kroz historijske alegorije kritizirati američku politiku prema Trećem svijetu, publici je daleko više imponirala kombinacija akcije i humora, odnosno kvalitetno sparivanje Franca Nera i Tomasa Miliana.</s><s>Nero, međutim, nije bio zadovoljan sa Corbuccijevom režijom te je ubuduće nastojao izbjegavati angažman u njegovim filmovima.</s>

<s>Uloge
Franco Nero ...</s><s>Yodlaf "Penguin" Peterson
Tomas Milian ...</s><s>El Vasco ("Bask")
Jack Palance ...</s><s>John
Fernando Rey ...</s><s>Prof. Xantos
Iris Berben ...</s><s>Lola
José Bódalo (kao Francisco Bodalo) ...</s><s>Gen.</s><s>Mongo
Eduardo Fajardo (kao Edoardo Fajardo) ...</s><s>Pukovnik
Karin Schubert ...</s><s>Zaira
Gino Pernice (kao Luigi Pernice) ...</s><s>Tourneur
Gerard Tichy ...</s><s>Poručnik
Álvaro de Luna ...</s><s>Johnov suučesnik
Tito García ...</s><s>Pepito Tigrero
Lorenzo Robledo ...</s><s>Kapetan Jim</s>

<s>Izvori</s>

<s>Vanjske veze</s>

<s>Italijanski filmovi
Španski filmovi
Zapadnonjemački filmovi
Vestern-filmovi
Ratni filmovi
Pustolovni filmovi
Filmske komedije
Authority control 2</s>

